มุมมอง ดร.วิศิษฐ์ (19-23 กันยายน 2559) - FINNOMENA
สัปดาห์นี้นักลงทุนควรจับตาดูผลการประชุมของ FOMC ของสหรัฐฯ และการประชุมของ BOJ (ธนาคารกลางญี่ปุ่น) ในวันที่ 21 กันยายนอย่างใกล้ชิด ซึ่งจะมีผลต่อ Fund Flow
19 ก.ย. 2559

สัปดาห์นี้นักลงทุนควรจับตาดูผลการประชุมของ FOMC ของสหรัฐฯ และการประชุมของ BOJ (ธนาคารกลางญี่ปุ่น) ในวันที่ 21 กันยายนอย่างใกล้ชิด ซึ่งจะมีผลต่อ Fund Flow
การประชุมของ FOMC อาจนำไปสู่การลดลงของ Dot Plot (เส้นทางดอกเบี้ยของ Fed ในอนาคต) ซึ่ง Dot Plot ภายหลังการประชุมเดือนมิถุนายนที่ผ่านมา บ่งบอกถึง Fed Fund Rate จะเป็น 0.875% ภายในปลายปี 2016 1.675% ภายในปลายปี 2017 และ 2.375% ภายในปีปลายปี 2018
ซึ่งบ่งบอกถึงโอกาสขึ้นดอกเบี้ยในปี 2016 อย่างน้อย 1 ครั้ง และขึ้นดอกเบี้ยประมาณ 3-4 ครั้งในปี 2017 ถ้า Dot Plot ภายหลังการประชุมเดือนกันยายนปรับตัวลดลง ตลาดหุ้นทั่วโลกอาจจะปรับในช่วง Sideway ด้วยมูลค่าการซื้อขายที่ลดลง และยังคงรอปัจจัยใหม่ต่อไป แต่สิ่งที่น่าเป็นห่วงก็คือนักลงทุนได้ให้ Pricing การขึ้นดอกเบี้ยของ Fed แค่ 2 ครั้งเท่านั้นจนถึงปี 2019 ถือเป็น Taper Tantrum risk และทำให้ตลาดหุ้นมีความผันผวนสูงมาก ถ้า Action ของ Fed แตกต่างจากสิ่งที่นักลงทุนให้ Pricing
Fed อาจจะพูดถึง “Balanced Risk” ซึ่งบ่งบอกถึงค่าที่ Fed เริ่มเตือนให้นักลงทุนระวังตัวมากขึ้น ถือเป็นคำพูดแบบ hawkish แบบเล็กๆ
การประชุม BOJ ในวันที่ 21 กันยายนนี้ เช่นกัน ถือว่าเป็นการทบทวนแบบครอบคลุมรอบด้าน (Comprehensive review) มีโอกาสไม่น้อยที่ BOJ จะไม่ลดดอกเบี้ยให้ติดลบเพิ่ม อาจทำให้ตลาดทุนผิดหวัง ซึ่ง BOJ อาจจะคงนโยบายดอกเบี้ยคงเดิม แต่ BOJ อาจจะเปลี่ยนแปลงจำนวนการทำ QQE (Quantitative and Qualitative Easing) จากปัจจุบันคงที่ที่ JPY 80 ล้านๆต่อเดือน มาสู่ 70-90 ล้านๆ เยน และยืดอายุพันธบัตรจากค่าเฉลี่ยปัจจุบัน 7 ปี มาสู่การซื้อพันธบัตรที่ยาวขึ้น
สำหรับตลาดหุ้นไทย จากการศึกษาเชิงประจักษ์ (Empirical study) ตั้งแต่ปี 1993 เป็นต้นมา พบว่า มีแค่ 3 episode (1998-1999 , 2004 และ 2012-2013) เท่านั้นที่กลุ่มอาหารได้ outperform SET Index ส่วนกลุ่มสื่อสาร กลุ่มอสังหาริมทรัพย์ และกลุ่มวัสดุก่อสร้าง จะเป็นกลุ่มที่ Outperform ตามหลังกลุ่มอาหาร
ที่มาบทความ : www.facebook.com/Trinitysecuritiesgroup
แท็ก:
แชร์บทความ:
ผู้เขียน
Dr.Visit Ongpipattanakul
หนึ่งในผู้เชี่ยวชาญเรื่องเงินทุนเคลื่อนย้าย (Fund Flow) ระดับแนวหน้าของเมืองไทย ปัจจุบันดำรงตำแหน่ง กรรมการผู้จัดการ บริษัทหลักทรัพย์ ทรีนีตี้